I. Szelim - "Javuz Szelim", vagyis "Vad", "Rettenetes" - (Amasya, 1470. október 10. – Çorlu, 1520. szeptember 22.) oszmán szultán 1512-től, kalifa 1517-től haláláig. II. Bajazid szultán fia, I. Szulejmán apja. Cselekedeteivel kiérdemelte a "Vad Szelim" nevet. Vasakarattal szilárdította meg a hatalmát, majd hódító hadjáratai során elfoglalta Szíriát és Egyiptomot (1516-1517). Szelim megtámadta Perzsiát és 1514-ben Csaldirán mellett legyőzte a szafavida I. Iszmáíl perzsa sah hadait, elfoglalta Kurdisztánt, Kelet- és Délkelet-Anatóliát, Azerbajdzsánt, majd Mezopotámiát és 1516-ban Szíriát.